Brigados generolo Motiejaus Pečiulionio artilerijos batalionas

Brigados generolo Motiejaus Pečiulionio artilerijos batalionas – Lietuvos ginkluotųjų pajėgų karinis dalinys, esantis Lietuvos kariuomenės Sausumos pajėgų Lietuvos didžiojo etmono Jono Karolio Chodkevičiaus pėstininkų brigados Žemaitija (pėstininkų brigada) sudėtyje.

Bataliono uždavinys – teikti ugnies paramą Lietuvos didžiojo etmono Jono Karolio Chodkevičiaus pėstininkų brigadai „Žemaitija“ ir kitiems manevriniams daliniams.

 Istorija 

2017 m. liepos 1 d. įkurtas Lietuvos kariuomenės pėstininkų brigados „Žemaitija“ Brigados generolo Motiejaus Pečiulionio artilerijos batalionas.Brigados generolo Motiejaus Pečiulionio artilerijos batalionas. Visuotinė lietuvių enciklopedija. Nuoroda tikrinta 2023-07-26. Tai antrasis Lietuvos kariuomenės artilerijos batalionas, įkurtas siekiant suformuoti paramos ugnimi pajėgumus pėstininkų brigadoje „Žemaitija“.

2019 m. liepos 1 d. brg. gen. M. Pečiulionio artilerijos bataliono kariai iš Radviliškio oficialiai persikėlė į nuolatinę savo dislokacijos vietą Pajūrio miestelyje (Šilalės r.). Miestelio centrinėje aikštėje vykusios ceremonijos metu bataliono vadui buvo įteikta kovinė vėliava.Brigados generolo M. Pečiulionio artilerijos batalionas įsikraustė į naujus namus. Kauno diena. Nuoroda tikrinta 2023-07-26.

 Simbolika 
2017 m. gruodžio 19 d.  įsakymu V-1233, Lietuvos Respublikos Krašto apsaugos ministras Raimundas Karoblis patvirtino Brigados generolo Motiejaus Pečiulionio artilerijos bataliono tarnybos ženklo etaloną. Ženklas – smailėjančios į apačią formos skydo juodame lauke juodos ir raudonos spalvų (tradicinio Lietuvos kariuomenės artilerijos daliniams spalvų derinio) su aukso spalvos krašteliais ir kotu vėlukas, virš jo – du sukryžiuoti aukso spalvos pabūklai simbolizuojantys artileriją ir paramą ugnimi. Ženklo autorius – Giedrius Reimeris.

2018 m. gruodžio 11 d. įsakymu V-1176, Lietuvos Respublikos Krašto apsaugos ministras Raimundas Karoblis patvirtino Brigados generolo Motiejaus Pečiulionio artilerijos bataliono kovinės vėliavos etaloną. Bataliono kovinė vėliava tęsia Lietuvos kariuomenės tarpukario laikotarpio heraldikos tradicijas, kuomet artilerijos dalinių vėliavos buvo juodos ir raudonos spalvos. Vėliavos centre – juodos spalvos fone vaizduojamas bataliono tarnybos ženklas – dvi sukryžiuotos patrankos ir vėlukas.

 Bataliono vadai 
plk. ltn. Vadimas Jeriominas - 2017 m.

plk. ltn. Tomas Naudužas - 2020 m. 

plk. ltn. Mantas Ragulis - 2023 m. 

 Šaltiniai 

 Nuorodos 
 Brigados generolo Motiejaus Pečiulionio artilerijos batalionas 

Kategorija:Dabartinės Lietuvos kariuomenės artilerijos batalionai
Kategorija:Lietuvos kariuomenės Sausumos pajėgos
Kategorija:Pajūris (Šilalė)